stanford-oval/wikipedia huggingface dataset:
פאוור ריינג'רס סיבובים לדקה
שחקנים ודמויות > צוות הפאוור ריינג'רס

סקוט טרומן - (אקה דרוויל): הריינג'ר האדום והמנהיג של החבורה. בנו של מייסון טרומן שמשמש כמפקדה של העיר קורנית'. יש לו אח גדול בשם מרקוס שנהרג בהיותו טייס קרב.
פלין מק'אליסטר - (ארי בוילאנד): הריינג'ר הכחול. ממוצא סקוטי. פלין חלם להיות גיבור עד שנהג  באוטובוס עם חבורה של תושבים שנסעה לקורנית' בבטחה. אביו בהתחלה פקפק בו עד שהתגלה שהוא התגאה בו, וכמו כן נרמז שאביו יודע על זהותו הסודית.
סאמר לנדסדאון - (רוז מק'יבר): הריינג'רית הצהובה. באה מבית עשיר עד שמשפחתה ירדה מנכסיה בעקבות ההתקפה של ונג'יקס. החלה להבין שהיא צריכה לשים את עצמה בצד בעקבות כך שמשרתה נהרג כשניסה להגן עליה. יודעת לרכב על אופנוע. מפתחת מערכת יחסים במהלך הסדרה עם דילן.
זיגי גרובר - (מילו קאת'ורן): הריינג'ר הירוק. גנב לשעבר. הסתבך עם מעסיקו מהפשע המאורגן פרנסו בוב שתרם משלוח גנוב שלהם לבית יתומים. נפגש עם דילן כששהה בבית הכלא. השתמש במתמר הירוק בטעות על מנת להגן עליו מטניה. גמלוני לעיתים. מאוהב בד"ר קיי. עוד מימיו הראשונים שהותקף על ידי טנאיה אשר נסתה לגנוב ממנו את המתמרר הירוק אותו נשא, זיגי גילה אומץ לב ורוח קרב ונאבק בטנאיה על מנת לשמור על המתמרר הירוק מפניה. בהתחלה היה שלומיאל והריינג'רס האחרים זלזלו בו אך בסופו של דבר למד להלחם ונהיה מלוחמים הטובים בצוות.
דילן - (דניאל יואינג): הריינג'ר השחור. רובוט ששהה במחנה של ונג'יקס. הוא ואחותו טניה נמלטו מהגרינדרס, אך טניה נתפסה בעת המרדף. לאורך הסדרה חיפש אותה עד שגילה שהיא מהרעים.
ג'ם - (מייק ג'ין): הריינג'ר המוזהב. אחיה התאום של ג'מה. הוא וג'מה פגשו את ד"ר קיי בארגון "מרק הא"ב". וכמו כן, הם נוהגים לעיתים להשלים זה את זו, וכן הם אלה שפתחו את טכנולוגיית הריינג'רים שלהם.
ג'מה - (לי מינג הו): הריינג'רית הכסופה. אחותו התאומה של ג'ם. היא וג'מה פגשו את ד"ר קיי בארגון "מרק הא"ב". וכמו כן, הם נוהגים לעיתים להשלים זה את זו, וכן הם אלה שפתחו את טכנולוגיית הריינג'רים שלהם. ג'מה כותבת יומן משלה כשהיא משתמשת בשפת ציורים מיוחדת, שהיחיד שהבין אותה חוץ ממנה זה פלין. פלין והיא פתחו את זורד מתקפת הדרך.
שחקנים ודמויות > בני ברית

דוקטור K  -המורה של צוות הפאוור ריינג'רס. מדענית שהייתה ילדה מכוננת שנלקחה בילדותה על ידי ארגון בשם "מרק הא"ב" שאסר עליה לצאת ולראות אור יום מחשש, לדבריהם, ממחלה. בארגון הכירה את ג'ם וג'מה ופתחה את טכנולוגיית הריינג'רס שלה, במקביל לשלהם. אחרי שגלתה את האמת בנוגע לארגון, היא המציאה את ונג'יקס בתור נקמה בארגון, אך בהמשך הווירוס השתולל מתוך חוסר שליטה וגרם לנזק שהביא לתחילת העלילה של העונה. יודעת לנגן על כינור. מאוהבת בזיגי. בתחילת הסדרה היא דברה עליהם דרך קול מוסווה ממסך. שבה בהמשך למספר פרקים בעונה השנייה של "פאוור ריינג'רס ביסט מורפרס".
קולונל מייסון טרומן - אביו של סקוט והמפקד של קורנית'. בנוסף לסקוט היה לו בן נוסף בשם מרקוס שהיה טייס קרב שנהרג. סקוט חלם שאביו התגאה בו יום אחד. הופיע בהמשך בפרק האחרון של העונה השנייה של "פאוור ריינג'רס ביסט מורפרס".
קולונל היקס - שוטר שעובד עם גנרל טרומן. רובוט.
ווסקז - שוטרת שעובדת עם הקולונל טרומן. רובוטית.
בני- חבר ב"קרטל העקרב" וחברו הטוב של זיגי. אחרי הפרשה שבה היה מעורב זיגי, הוא הצליח להבריח את זיגי לתוך קורנית'.
שחקנים ודמויות > הנבלים

וונג'יקס - הנבל הראשי של העונה הזאת ושל "פאוור ריינג'רס ביסט מורפרס". ד"ר קיי יצרה אותו מתוך נקמה בארגון "מרק הא"ב" ששיקר לה, אך מכיוון שהיא לא הצליחה לכבות אותו בעקבות שהסוכנים בקשו שתתפנה מהבניין, היא החליטה להילחם בו עם טכנולוגיית הריינג'רס שיצרה. במהלך הסדרה השתמש בשני גופים מלאכותיים על מנת להילחם עם הריינג'רס ישירות. בסוף הסדרה, לאחר שהושמד כשג'ם וג'מה הנחיתו עליו את המבנה של המפקדה, הוכנס לאחד המתמרים של הריינג'רס, עד שהשתחרר על ידי נייט ב"פאוור ריינג'רס ביסט מורפרס" והפך להיות איבוקס.
טנאיה 7/טנאיה 15 (אדלייד קיין) - גנרלית של ונג'יקס ואחותו של דילן. עיוורת מלידה, במהלך הסדרה נראה שהיא נמלטה עם דילן מהמחנה בו שהו, אך היא נתפסה ותוכנתה מחדש פעמיים במהלך הסדרה (פעם אחת כטניאה 7 ופעם אחת כטניאה 15).בפרקים האחרונים היא מצטרפת לצוות הפאוור ריינג'רס. נוהגת לשרוק את "Row, Row, Row Your Boat" באופן מעורר אימה שהיא רוצה להפחיד מישהו. בסוף הסדרה ד"ר קיי מתקנת את הראייה שלה.
הגנרל שיפטר - גנרל של ונג'יקס. השתמש באחד הרובוטים על מנת לכשף את סקוט. מאוחר יותר. השתמש באחד המפתחות המיוחדים שיצר על מנת לשדרג את עצמו לכוח היפרבוט. אחרי שהושמד על ידי הריינג'רס. ונג'יקס השתמש בגופו על מנת ליצור את הגוף המלאכותי השני שלו.
הגנרל קראנץ' - גנרל של ונג'יקס. נהרג בסוף העונה כששהה באותו מבנה שהונחת על ונג'יקס על ידי ג'ם וג'מה.
קילובייט - גנרל של ונג'יקס. יצר לו לפני שנים כמה מהרובוטים שלו. בעל אופי מעט נרקיסטי. חטף את טניאה לאחר שהיא שבה לעצמה באחד הפרקים.
פרנסו בוב - מאפיונר ומנהיגו של ארגון הפשע "קרטל העקרב". מעסיקו לשעבר של זיגי. רדף אחריו בעקבות הפרשה שבה זיגי תרם לבית יתומים את הרכוש הגנוב שלו. באחד הפרקים שיתף פעולה עם טנאיה על מנת ללכוד אותו.
שחקנים ודמויות > חיילי הרגל

גרינדרס - החיל הרגלי של ונג'יקס.
מזל"טי ונג'יקס - מטוסי התקיפה של ונג'יקס.
שחקנים ודמויות > זורדים

זורד הנשר האדום (סקוט).
זורד האריה הכחול (פלין).
זורד הדוב הצהוב (סאמר).
זורד הכריש הירוק (זיגי).
זורד הזאב השחור (דילן).
זורד התנין הכתום (דילן וזיגי).
זורד הבז המוזהב (ג'ם).
זורד הנמר הכסוף (ג'מה).
זורד הלוויתן הכחול (ג'ם וג'מה).
זורד התקפת הדרך.
פליאו-זורד 1 (סקוט).
פליאו-זורד 2 (סקוט).
פליאו-זורד 3 (סקוט).
שחקנים ודמויות > מגה זורדים

אוקטן גבוה מגה-זורד (סקוט, פלין וסאמר).
ואלוומקס מגה-זורד (דילן וזיגי).
זנית' מגה-זורד (סקוט, פלין, סאמר, דילן וזיגי).
מגה-זורד מכני (ג'ם וג'מה).
מגה-זורד סב-שמיים (סקוט, פלין, סאמר, דילן, זיגי, ג'ם וג'מה).
פליאו-מקס מגה-זורד (סקוט).
סל"ד אולטרה-זורד (סקוט, פלין, סאמר, דילן, זיגי, ג'ם וג'מה).
דם אמיתי

| --- | --- |

פתיח הסדרה
 מבוסס על:  ספרים מאת שרלין האריס
 סוגה:  דרמה המשכית אימה קומדיה שחורה פנטזיה מותחן ארוטי
 יוצרים:  אלן בול
 כותבים:  אלן בול 
 בימוי:  אלן בול 
 שחקנים:  אנה פקווין סטיבן מוייר סאם טראמל ראיין קוואנטן רוטינה וסלי אלכסנדר סקארסגארד כריס באואר קריסטין באואר ואן סטראטן לורן בולס אנה קאמפ נלסן אליס לוסי גריפת'ס רוטגר האוור ארליס הווארד רוב קזינסקי טוד לאו דניס או'הר ג'ו מנגנלו מייקל מקמיליאן קלי אוברטון רוברט פטריק קרי פרסטון
 פרסים:  פרס סטלייט להרכב השחקנים הטוב ביותר, Screen Actors Guild Award for Outstanding Performance by a Stunt Ensemble in a Television Series, פרס גלובוס הזהב לשחקנית הטובה ביותר – סדרות דרמה, פרס סטלייט לשחקנית הטובה ביותר בסדרת דרמה, פרס סטלייט לשחקן הטוב ביותר בסדרה, מיני סדרה או סרט טלוויזיה, פרסי איגוד מבקרי הטלוויזיה לסדרה החדשה, פרס ג'נסיס 
 ארץ מקור:  ארצות הברית 
 שפות:  אנגלית 
 תקופת התרחשות:  2008 
 מספר עונות:  7 
 מספר פרקים:  80 
 הפקה
 מפיק:  כריסטינה ג'וקנוביץ דייוויד אוג מרליס פוג'ול לואיס פטינו
 מפיקים בפועל:  אלן בול (עונה 1) גרג פיינברג (עונה 2)
 חברת הפקה:  HBO 
 הפצה:  האחים וורנר טלוויזיה, הולו, HBO Max 
 מוזיקה:  נתן בר 
 אורך פרק:  45-60 דקות
 שידור
 רשת שידור:  HBO 
 רשת שידור בישראל:  yes Oh HOT V.O.D
 תקופת שידור מקורית:  7 בספטמבר 2008 – 24 באוגוסט 2014
 קישורים חיצוניים
 האתר הרשמי (באנגלית)
 דף התוכנית ב-IMDb
 
דם אמיתי (באנגלית: True Blood) היא סדרת טלוויזיה אמריקאית שנוצרה והופקה על ידי אלן בול. הסדרה מבוססת על סדרת הספרים "מסתרי הערפדים הדרומיים" מאת שרלין האריס, העוסקים בדו-קיום של ערפדים ובני אדם בבון טמפ, עיר בדיונית קטנה במדינת לואיזיאנה. הסדרה מתמקדת במישור הפרטי במערכת יחסים בין סוקי סטקהאוס (בגילומה של השחקנית אנה פקווין), מלצרית בעלת כוחות טלפתיים, לבין הערפד ביל קומפטון (בגילומו של השחקן סטיבן מוייר), ובמישור הציבורי ביחסים בין בני האדם לבין קבוצות על-טבעיות בכלל וערפדים בפרט.
הסדרה שודרה ברשת הכבלים HBO בארצות הברית, ושודרה לראשונה ב-7 בספטמבר 2008. היא הסתיימה לאחר שבע עונות, שהגיעו לסיומן עם שידור הפרק האחרון באוגוסט 2014. הסדרה זכתה לשבחי המבקרים, וזכתה במספר פרסים, כולל פרס גלובוס הזהב ופרס אמי. בפברואר 2012 נודע כי היוצר אלן בול הודיע לרשת HBO על עזיבתו את תפקיד ה"שואו-ראנר", אך ימשיך לשמש כמפיק בפועל בסדרה. ב-22 ביוני 2014 הסדרה שבה לעונתה השביעית והאחרונה.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 7 בספטמבר 2008 | 23 בנובמבר 2008 |
|  | 2 | 12 | 12 | 14 ביוני 2009 | 13 בספטמבר 2009 |
|  | 3 | 12 | 12 | 13 ביוני 2010 | 12 בספטמבר 2010 |
|  | 4 | 12 | 12 | 26 ביוני 2011 | 11 בספטמבר 2011 |
|  | 5 | 12 | 12 | 10 ביוני 2012 | 26 באוגוסט 2012 |
|  | 6 | 10 | 10 | 16 ביוני 2013 | 18 באוגוסט 2013 |
|  | 7 | 10 | 10 | 22 ביוני 2014 | 24 באוגוסט 2014 |
תקציר העלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח מסורבל, שגיאות רבות, נראה כתרגום אוטומטי ועוד.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעקבות יצירתו של תחליף דם סינתטי, עברו הערפדים בין - לילה מיצורים אגדיים לאזרחים רגילים. רוב העלילה מתרחשת בעיירה 'בון טמפ' שבלואיזיאנה. סוקי סטקהאוס (אנה פקווין) בחורה בעלת יכולות טלפתיות משמשת כמלצרית בבר מקומי בשם 'מרלוטס'. היא יכולה להיכנס לראשם של הסובבים אותה ולקרוא את מחשבותיהם. בעל הבר, סאם מרלוט (סאם טראמל), הוא 'משנה - צורה' אם כי הוא מנסה להסתיר זאת. לילה אחד, סוקי פוגשת את ביל קומפטון (סטיבן מוייר), ערפד נאה בן 173 שחזר לבון טמפ לאחר מותו של קרוב המשפחה האחרון שנותר לו. כשהיא לא יכולה לשמוע את מחשבותיו, היא מוצאת שקל לה להיות בחברתו, ובין השניים מתפתח קשר רומנטי.
תקציר העלילה > עונה 1

פרקים 1–12 (12 פרקים). החלה את שידוריה ב-7 בספטמבר 2008 והסתיימה ב-23 בנובמבר 2008. מבוססת על הספר "מת עד הלילה".
התעלומה המרכזית של העונה הראשונה עוסקת ברציחות של נשים הקשורות לאחיה של סוקי, ג'ייסון (ראיין קוואנטן). מודט פיקנס ודון גרין נחנקות זמן קצר לאחר שהיו לבד עם ג'ייסון. אמנם הבלש בלפלור חושד שג'ייסון הוא הרוצח, אך שריף העיירה אינו חושד בו. סבתה של סוקי נרצחת זמן קצר לאחר מכן. בסוף העונה מתגלה כי ארוסה של ארלין פאולר, רנה לנייר, שהוא מתחזה בשם דרו מרשל, הוא הרוצח. הוא הרג נשים ש"שוכבות עם ערפדים".
העונה הראשונה מתמקדת גם במערכת היחסים של סוקי עם ביל ויחסיו של סאם עם חברתה של סוקי, טארה. ביל מסביר לסוקי את הכללים והמשמעות של להיות ערפד, ואחרי שהרג ערפד כדי להגן עליה, הוא נאלץ "להפוך" נערה צעירה בשם ג'סיקה לערפד כעונש. בפרק האחרון של העונה, ג'סיקה נשארת בטיפולו של ביל. לאחר רצח מודט ודון, ג'ייסון הופך למכור לדם ערפדים, ויש לו מערכת יחסים קצרה עם מכורה אחרת, איימי בוורלי. גם אותה רוצח מרשל. העונה מסתיימת עם גילוי גופה במכונית של הבלש אנדי בלפלור במגרש החניה של "מרלוטס".
תקציר העלילה > עונה 2

פרקים 13–24 (12 פרקים). החלה את שידוריה ב-14 ביוני 2009 והסתיימה ב-13 בספטמבר 2009. מבוססת על הספר "מתים חיים בדאלאס".
העונה השנייה מתמקדת בשתי עלילות ראשיות - הראשונה, בהיעלמותו של ערפד בן 2,000, שריף של אזור 9 בשם גודריק, הגורם לאריק לגייס את סוקי וביל לסיוע במציאת הערפד העתיק בדאלאס. דרכם מצטלבת עם ג'ייסון כשהוא מחפש משמעות בחייו עם אחוות השמש (Fellowship of the Sun), כנסייה המוקדשת לפעילויות נגד ערפדים.
העלילה השנייה עוסקת במנדה (נשים במיתולוגיה היוונית שעבדו את האל דיוניסוס) בשם מריאן פורסטר המבקרת בבון טמפ לאחר שטארה מושכת את תשומת הלב שלה בסוף העונה הראשונה. מריאן היא דמות מעברו של סאם ויודעת את זהותו האמיתית כמשנה צורה. השפעתה על העיר ותושביה גורמת למהומה שגדלה עם התקדמות העונה. בסוף העונה, ביל מציע לסוקי נישואים, אך נחטף על ידי אלמונים כאשר סוקי הולכת לשירותים לשקול את הצעתו.
תקציר העלילה > עונה 3

פרקים 25–36 (12 פרקים). החלה את שידוריה ב-13 ביוני 2010 והסתיימה ב-12 בספטמבר 2010. מבוססת על הספר "מועדון המתים".
בדומה לעונה השנייה, עלילת העונה השלישית מתחילה בדיוק היכן שנפסקה עלילת העונה הקודמת. בעונה זו נראה כי קו העלילה המרכזי נסוב סביב חטיפתו של ביל על ידי מלך הערפדים של אזור מיסיסיפי, ראסל אדג'ינגטון. בניסיון למצוא את בן זוגה, נעזרת סוקי באיש הזאב אלסיד.
עלילות משנה נוספות כוללות את התאחדותו של סאם מרלוט עם משפחתו הביולוגית, הריגתו בטעות של אגס על ידי ג'ייסון, הסערה הנפשית שהדבר גורם לטארה, וקשיים ביחסיהם של הויט פורטנברי וג'סיקה המבי, שלא בכוונה הורגת אדם לאחר ששתתה את דמו.
תקציר העלילה > עונה 5

פרקים 49–60 (12 פרקים). החלה ב-10 ביוני 2012 והסתיימה ב-26 באוגוסט 2012.
תקציר העלילה > עונה 6

פרקים 61–70 (10 פרקים). החלה ב-16 ביוני 2013 והסתיימה ב-18 באוגוסט 2013. מדבר על המלחמה שבין הערפדים לבני האדם. הכול התחיל כאשר המושל בורל הודיע על צווים איסור על הערפדים כגון: הורדת עסקי ערפדים, אסור לערפדים להסתובב בלילות, המושל בורל שמשתף פעולה עם שרה (שהופיעה בעונות קודמות כדמות נגד הערפדים ) חזרה. בינתיים ביל מקבל כוחות מיוחדים ונורה חושדת שלילית נכנסה בו. כל הערפדים הנעצרים נשלחים למתקן כליאה שבו מתחלקים הערפדים לרמות :1,2,3,4. פאם ונורה שנעצרות שולחות גם את אריק וטרה למתקן הכליאה. בינתיים בחור בשם בן (לפחות טען שקוראים לו כך) מתחיל להיות עם סוקי. לאחר מכן מתגלה הבחור כוורלו, ערפד זקן שחיכה כל חייו לסוקי. בינתיים יש מריבה סביב אמה אחרי מותה של לונה בן סאם לאנשי הזאב. סאם מתנחם בינתיים בזרועותיה של ניקול. וורלו שמתגלה גם כפיה יכול ללכת בשמש. ביל ואריק לוקחים ממנו דם כדי ללכת בשמש למטרות אישיות, בעיקר להצלת הערפדים. ביל, שהוא גם לילית, הוא גם היוצר של וורלו מפני שלילית הייתה היוצרת של וורלו ככה יכול ביל לקחת ממנו דם ולשלוט בו. אריק לוקח את ביתו של המושל ווילה והופך אותה לערפדית כדי לגרום למושל להפסיק את מה שעושה. במהלך העונה מתה נורה מהפטיטס ווי (וירוס שגורם למוות ששמו האנשים במתקן הכליאה בתוך משקאות הדם האמיתי של הערפדים) ובגלל זה גם אריק עוזב בסוף העונה אבל קודם כל, ביל הורג את המושל בורל אבל זה לא אומר שהכול נגמר כששרה שמה את כל הערפדים בשמש הערפדים באותו זמן שתתו מביל שבתוך דמו היה את הדם של וורלו שנתן להם להישאר חיים. בעזרת סבא הפיות שגילה ג'ייסון לעזרה ניצחו האנשים את וורלו ובסוף נגמרו הכוחות של הערפדים וגם לאריק שסיום הפרק כמעט נגמר כשהוא נשרף .
תקציר העלילה > עונה 7

העונה האחרונה פותחת באריק וביל החולים בווירוס הפיטיטס ווי, תושבי בון טמפ מתבקשים על ידי ראש העיר החדש שהוא סאם מרלוט לספק "תרומת דם" לערפד כדי למנוע את הידבקותו בווירוס, במהלך מסיבה שנועדה לקדם את היוזמה מתקיפים חבורת ערפדים חולי הפטיטיס ווי את האירוע ובמהלך אותה ההתקפה נהרגת טרה אשר במהלך העונה אמה לטי מיי מתקשה להתמודד עם מותה בעקבות מערכת היחסים המורכבת שהייתה ביניהן ולבסוף מצליחה בעזרת לאפאייט להגיע לסגירת מעגל ולתת לטרה לעבור לעולם הבא בנחת, האירוע של התקפת הערפדים החולים על התושבים במסיבה גורר מחאות מתושבי העיירה האנושיים והם מתחמשים בנשקים ותוקפים את היצורים העל טבעיים בעיירה באירוע במהלכו נורה אלסיד שבאותו זמן היה במערכת יחסים עם סוקי לכן המוות שלו משפיע עליה בצורה קשה מאוד, במהלך היתקלות עם היאקוזה מגלים אריק ופאם כי בדם של שרה ניולן נמצא הנוגדן למחלה והם נאלצים לשתף פעולה עם חברי היאקוזה המתכננים ליצור תחליף למשקה הדם אמיתי שיכיל בתוכו את התרופה מהדם של שרה אבל בכמויות שישפיעו לזמן מוגבל לכן יאלצו הערפדים החולים להמשיך לקנות את המשקה החלופי כדי להישאר נקיים מהמחלה, במהלך החיפושים אחרי שרה מגלים פאם ואריק שאחותה של שרה ניולן היא ערפדית בעצמה וחולה בווירוס וממנה הם מגלים ששרה אימצה זהות חדשה וככל שעובר הזמן בריאותו של אריק מדרדרת, לבסוף אריק ופאם מצליחים למצוא את שרה ניולן האחראית למחלה ואריק שותה ממנה ישירות ובעצם נרפא לאלתר ולאחר מכן הורג את מנהיגי היאקוזה ביחד עם פאם ומנשל אותם מהעסק שתכננו לבנות, בו זמנית תסמיני המחלה מתחילים להופיע אצל ביל במהירות מוגברת בגלל שנדבק מהדם פיות של סוקי, והתקווה לכך שהוא יצליח להינצל הולכת ודועכת, ולאחר האיחוד של הויט וג'סיקה הוא מבקש מהם בתור בקשה אחרונה שיתחתנו כדי שיוכל ללוות את "בתו" הערפדית ג'סיקה בחתונתה כמו שלא זכה לעשות עם ילדיו הביולוגיים, החתונה מהווה את הפרידה הקשה של ביל מג'סיקה והוא משחרר את הקשר שמקשר בינו לבינה כיוצר וצאצאית, מאוחר יותר באותו הערב אריק מציע לסוקי אפשרות שביל ישתה ישירות משרה ניולן ויחלים, ובאופן בלתי צפוי כסוקי מציעה זאת לביל הוא מסרב, ואומר כי הוא רוצה למות ולתת לסוקי לחיות חיים נורמליים שבהם היא לא תהיה מקושרת אליו ולא תהיה בסכנה תמידית באשמתו, ולכן מבקש ממנה להרוג אותו באמצעות שארית הקסם פיות שנותר בה וככה היא גם תאבד את החלק בה שהוא פיה ולא תמשוך אליה יותר ערפדים ותהיה בת אדם רגילה, סוקי מסכימה לבקשתו של ביל וברגע האחרון שבו הוא שכב בחלקת קבר של משפחתו ושיועדה לו מאז מותו לכאורה במלחמת האזרחים סוקי נסוגה מהרעיון של לוותר על הקסם שלה כי היא הגיעה להבנה שזה חלק בלתי נפרד ממנה והיא לא מוכנה לאבד אותו, ביל מכבד את החלטתה ובכאב רב ותמיכתו היא הורגת לבסוף את ביל באמצעות יתד עץ.
והעונה מסתיימת במעבר ל-4 שנים מאוחר יותר ומראה כי סוקי בהריון מגבר לא ידוע, לאחיה ג’ייסון יש שלושה ילדים, הויט וג'סיקה נשואים באושר, סאם מרלוט נמצא עם אשתו ניקול ושני ילדיו, ארלין מצאה מערכת יחסים חדשה עם ערפד לאחר מותו של טרי וכל תושבי בון טמפ בהם התמקדה הסדרה חוגגים יחד את חג ההודיה וכולם מאושרים, בנוסף אריק ופאם התחילו לשווק את התרופה להפיטיטיס ווי כמשקה תחליף לדם אמיתי שמכיל את החיסון מהדם של שרה ניולן והם התעשרו ובו זמנית מחזיקים בשרה במרתף של פאנגטזיה כנקמה.
פרקים 71–78 (10 פרקים). החלה ב-22 ביוני 2014 והסתיימה ב-24 באוגוסט 2014.
הפקה > פיתוח הסדרה

דם אמיתי היא הפרויקט הראשון במסגרת הסכם שחתם אלן בול עם רשת HBO עם סיום הסדרה עמוק באדמה. לאחר שבול התוודע לספרי "מסתרי הערפדים הדרומיים" של שרלין האריס, הוא התעניין ב"הבאת חזונה [של האריס] לטלוויזיה". להאריס כבר היו שתי אפשרויות אחרות לעיבוד הספרים, אך בחרה לעבוד איתו כי לדבריה "[בול] באמת 'תפס' אותי. כך הוא שכנע אותי לבוא איתו. פשוט הרגשתי שהוא מבין מה אני עושה עם הספרים".
פרק הפיילוט הוזמן במקביל עם השלמת עסקת הפיתוח הנ"ל ונכתב, בוים והופק על ידי בול. חברי הצוות פקווין, קוואנטן וטראמל הוכרזו בפברואר 2007 ובהמשך מויר באפריל. פרק הפיילוט צולם בראשית הקיץ של שנת 2007 והוזמן באופן רשמי לסדרה באוגוסט, שבו בול כבר כתב עוד כמה פרקים. הפקת הסדרה החלה מאוחר יותר בסתיו. ברוק קר גילמה את טארה תורנטון בפרק הפיילוט המקורי, אך הוחלפה ברוטינה וסלי. שני פרקים נוספים של הסדרה צולמו לפני ששביתת איגוד התסריטאים האמריקאי השביתה את ההפקה של 12 הפרקים של העונה הראשונה עד 2008. באותו ספטמבר, לאחר רק שני הפרקים הראשונים של הסדרה שעלו לאוויר, HBO הזמינו עונה שנייה של שנים עשר פרקים של הסדרה.
אף על פי שעלילת הסדרה מתרחשת בלואיזיאנה, מספר ניכר של השחקנים המגלמים את הדמויות נולדו מחוץ לארצות הברית. בראיון עמו, הסביר אלן בול כי הוא לא חיפש בכוונה שחקנים שאינם אמריקאים, וכי היה מוכן ללהק כל שחקן שיצליח "להחיות את הדמות". בול המשיך והסביר כי בליהוק הושם דגש רב יותר על הצגת הדמויות בצורה משכנעת, ופחות על התאמת המראה החיצוני של השחקן לתיאור הדמות בסדרת הספרים. בול מודע לכך שיש הבדל מובהק בין תיאור הדמויות בסדרת הספרים לבין תיאורם בסדרה, ולדבריו שרלין האריס גילתה הבנה רבה בשינויים שביצע.
הפקה > כתוביות הפתיחה

כתוביות הפתיחה של הסדרה, שהיו מועמדות לפרס אמי, נוצרו על ידי "דיגיטל קיטצ'ן" (Digital Kitchen), אולפן הפקות שאחראי בין השאר על כתוביות הפתיחה זוכות פרס אמי של הסדרות "עמוק באדמה" ו"דקסטר". הפתיח, שמורכב בעיקר מקטעים המתארים את הדרום העמוק של ארצות הברית, האזור בו מתקיימת עלילת הסדרה, מנוגן על רקע צלילי השיר "Bad Things" ("דברים רעים") מאת זמר הקאנטרי ג'ייס אוורט.
הרעיון המרכזי שהנחה את "דיגיטל קיטצ'ן" בעבודה על הפתיח היה ערבוב בין מיניות ודת, וזאת באמצעות מיזוג וערבוב תמונות של מיניות, סקס, אלימות ודת, והצגתם מ"נקודת ראות של יצורים טורפים ועל טבעיים המתבוננים בבני אדם מהצללים..." (תרגום חופשי). בנוסף, דיגיטל קיטצ'ן רצו לבטא בפתיח הסדרה רעיונות של סליחה וכפרה, ובשל כך בנו את הפתיח כך שיתפתח מבוקר ללילה, ובסופו נראה טקס טבילה לנצרות, המסמל את גאולת האדם מחטאיו והפיכתו לחלק מהדת הנוצרית.
רוב הקטעים בכתוביות הפתיחה צולמו באתרי צילום אמיתיים (on location). חברי צוות ההפקה יצאו לטיול בן 4 ימים בלואיזיאנה וצילמו כל דבר שנקרה בדרכם ונראה להם מתאים לפתיח. מספר קטעים צולמו בכנסייה בשיקגו ובפאב ובבמה בסיאטל. בנוסף, חלק מחברי צוות ההפקה של דיגיטל קיטצ'ן הופיעו בפתיח הסדרה.
בעריכת הפתיח, התכוונו יוצריו להראות ש"דתיות פנאטית", ביחד עם "אנרגיות מיניות מודחקות", יוצרים באדם רגש חייתי, ובכך מבטאים את המאפיינים העל טבעיים של הסדרה. בהתאם לכך, חלק מהקטעים בפתיח נערכו כך שתנועתם תיצור תחושה של מתיחות (jittery), ומספר קטעים כאלו "התנגשו" עם קטעים איטיים יותר. בעריכה גם הוספו לקטעים רבים בפתיח טיפות של דם, כתזכורת למאפיין המרכזי בסדרה.
עבור כתוביות הפתיחה של הסדרה נוצרו 8 גופנים שונים על ידי קם רולאנד.
הפקה > פסקול

גארי קאלאמר, אחראי המוזיקה ומפיק הפסקול בסדרה, אמר כי השאיפה שלו היא שפסקול הסדרה יהיה "ביצתי, בלוזי ומפחיד" (swampy, bluesy and spooky), ושיופיעו בו זמרים לואיזיאניים מקומיים.
מוזיקת הרקע של הסדרה, הנכתבת ומבוצעת על ידי המלחין נתן באר, כוללת מספר כלי נגינה, ביניהם צ'לו, גיטרה, פסנתר ממותקן (prepared piano) והרמוניקת זכוכית. שיר הנושא המרכזי של הסדרה הוא "Bad Things" מאת זמר הקאנטרי ג'ייס אוורט.
חברת ההקלטות אלקטרה/אטלנטיק רקורדס הוציאה לאור את אלבום הפסקול של העונה הראשונה של הסדרה ב-19 במאי 2009, אותו יום בו יצאו לשווקים מארזי ה-DVD וה-Blu Ray של העונה הראשונה. בשנת 2010 האלבום היה מועמד לפרס גראמי. ב-25 במאי 2010 הוציאה חברת אלקטרה את אלבום הפסקול של העונה השנייה והשלישית, ובדומה לאלבום הראשון, באותו יום יצאו לשווקים מארזי ה-DVD וה-Blu Ray של העונה השנייה.
סוגיות תרבותיות > אלגוריה זכויות להט"ב

מאבקם של הערפדים בסדרה לשוויון זכויות נראה כאלגוריה של התנועות החברתיות של הלהט"ב. שרלין האריס, מחברת סדרת הספרים עליה מבוססת הסדרה, הצהירה שהאפיון הראשוני שלה כלפי הערפדים היה ”מיעוט שפועל להשגת שוויון זכויות”". מספר ביטויים בסדרה מושאלים ומאומצים מביטויים ומילות סלנג שמשתמשים בהם לתיאור והתנגדות כלפי להט"בים, כמו "אלוהים שונא ניבים" (God Hates Fangs; ביטוי המתחרז עם "God Hates Fags" - ביטוי אנגלי הומופובי שנגזר ממילת הסלנג Faggot) ו"יציאה מארון המתים" (יציאה מהארון).
מבקר הטלוויזיה של המגזין האמריקאי "Entertainment Weekly", קן טוקר, כתב כי הסדרה בנויה ”סביב סדרה של מטפורות: זכויות הערפדים ממלאים את מקומם כזכויות של הומואים, ועכשיו הצחוק המבריק שיוצא מהערפדית הילדונת המרגיזה הזו מייצג קיצוניות של מרדנות מתבגרת”.
דייוויד ביאנצ'ולי ממגזין NPR כתב ”[דם אמיתי היא] אלגוריה גדולה, והמתח של קבלת הערפדים לתוך החברה הוא מחזה ברור לזכויות אזרחיות בכללי, וזכויות הומואים בפרט”.
עם התפתחות הסדרה התפתחה הצגת הערפדים לארגון גדול שלפלגים גדולים בו ישנן שאיפות השתלטות על העולם ושעבוד בני האדם, אם מטעמי שכרון כוח ואם מטעמי דת. התפתחות זו מפחיתה את הדמיון בין המאבקים, והשוואה הדוקה בין המאבקים משחקת לידיהם של מתנגדי זכויות הלהט"ב, ואכן, יוצר הסדרה עצמו מביע הסכמה חלקית בלבד עם הדברים, ובריאיון לאתר "וואלה!" אמר ”אני חושב שזו השוואה פשטנית מידי. בסופו של דבר הערפדים הם יצורים מרושעים, אבל בכל מה שקשור לזכויות שהם דורשים, זו בהחלט מטפורה לא רחוקה מהמציאות. מה שאני מבין זה שפשוט מדובר בקבוצה של מיעוטים שרוצה שוויון זכויות. אם הסדרה הייתה לפני 50 שנה היו משווים את המאבק לזה של השחורים בארצות הברית, או לפני מאה שנה היו אלה הנשים. ההקשר הוא למיעוט מנודה שתובע הכרה”.
סוגיות תרבותיות > פמיניזם

הסדרה מציגה במרכזה מספר דמויות נשיות חזקות, שאינן נכנעות לתכתיבי החברה אודותיהן. גיבורת הסדרה סוקי פותרת את המשולש הרומנטי אליו נקלעה בהצגת הברירה בפני הגברים לקבל את רגשותיה כלפי שניהם או לוותר עליה לחלוטין, ברירה שמוצגת לרוב דווקא ביחסי מגדר הפוכים. חלק מדמויות הנבל בעונות השונות הן נשים חזקות שאינן זקוקות לגברים או לאישורם, ואף לא מהססות להילחם בהם.
הסדרה מאופיינת בהצגה רבה של יחסי מין על המסך. מבקרי טלוויזיה שונים מציינים כי הצגת המיניות שונה מהמקובל על המסך ומציגות דווקא את הגברים כאובייקטים מיניים. היפוך יחסי הכוחות הזה משקף מערך כוחות בין-מגדריים שונה ופמיניסטי יותר.
סוגיות תרבותיות > פוליטיקה

בעונתה החמישית מציגה הסדרה מאבק כוחות בין מנהיגים בחברת הערפדים השואפים לדו-קיום ומהווים גורמים תבוניים וממתנים, לבין מנהיגים צמאי דם הסובלים מטירוף דתי המהווים גורמים מסכנים ומערערים. המאבק מתכתב עם הבחירות לנשיאות ארצות הברית 2012, כך גם לדברי יוצר הסדרה.
רייטינג

לפי מדד נילסן למדרוג אחוזי הצפייה בארצות הברית:
| עונה | משבצת שידור זמן אוניברסלי מתואם: UTC−04 ו־UTC−07 | מספר פרקים | עלייה לאוויר> תאריך | עלייה לאוויר> פרק בכורה צופים (במליונים) | סוף הקרנה> תאריך | סוף הקרנה> פרק סיום צופים (במליונים) | שנת השידורים | צופים (במליונים) |
| --- | --- | --- | --- | --- | --- | --- | --- | --- |
| עונה 1 | יום ראשון, שעה 21:00 | 12 | 7 בספטמבר 2008 | 1.44 | 23 בנובמבר 2008 | 2.45 | 2008 | 2.10 |
| עונה 2 | יום ראשון, שעה 21:00 | 12 | 14 ביוני 2009 | 3.70 | 13 בספטמבר 2009 | 5.10 | 2009 | 4.28 |
| עונה 3 | יום ראשון, שעה 21:00 | 12 | 13 ביוני 2010 | 5.10 | 12 בספטמבר 2010 | 5.38 | 2010 | 4.97 |
| עונה 4 | יום ראשון, שעה 21:00 | 12 | 26 ביוני 2011 | 5.42 | 11 בספטמבר 2011 | 5.05 | 2011 | 4.97 |